جميز

الجميز (Ficus sycomorus) هو اسم شجره و اسم الفاكهه اللى بتطرحها الشجره، الجميز بيشبه التين و بيطلع فى مصر و فى بلاد افريقيه تانيه كتير جنوب الصحرا و شمال مدار الجدى و كمان موجود فى اليمن و فى بلاد الشام.

 الخصايص 
شجرة الجميز حجمها كبير و يوصل طولها لـ 20 متر و عرضها لـ 6 متر , فروعها كثيفه و اوراقها علا شكل قلب و يوصل طول الورقه الواحده ل14 سم و عرضها ل10 سم. ثمرة الجميز طعمها حلو و قطرها 2-3 سم , لونها اخضر فى البدايه يتحول لونها للاصفر او الاحمر و ساعات بنى غامق.الجميز شجره دايمه الخضره و يتوفر طول السنه لكن موسمه فى شهر يوليه و شهر اغسطس.

 التاريخ 
شجرة الجميز ليها اهميها تاريخيه كبيره فى مصر و و ابتدا المصريين القدام يزرعوها من عصر قبل الاسرات و كانو بيقدسوها و بيعتبروها شجرة الحياه اللى بيتقف بين عالم الاحياء و عالم الاموات.فى مصريين قدام اتسمو اسامى مشتقه من الجميز زى سنوهى اللى معنا اسمه ابن جميز.خشب الجميز استعمله المصريين القدام فى عمايل التوابيت و اترسمت اكتر من مره فى المقابر بتاعتهم.

اتذكرت شجرة الجميز فى الكتب المقدسه بتاعة اليهود و المسيحيين فى كذا مكان (سفر عاموس و سفر الملوك الاول و سفر المزامير و انجيل لوقا).

 مصادر 

تصنيف:اكل
تصنيف:فواكه
تصنيف:فاكهه مصريه
تصنيف:نبات مصرى